اسكندريه تانى

اسكندربه تانى = تتر زيزينيا اغنيه مصريه

   كلمات 

اسكندريه تانى و آه م العشق يانى

والرمل الزعفرانى ع الشط الكهرمانى

والسحر اللى احتويته و البحر اللى احتوانى

و البحر أبو ألف موجة و الموجة بألف حالة

و انا المغرم صبابة باسكندريه يابا

وفكرة كونى انسا فى حكم الاستحالة

عشقت بحرك وغرقت فيكى

وصبحت عندك فى العشق حالة

وسمعت منك و عشقت بيكى

و عجبنى قربك على أى حالة

و عاشرت فيكى الخواجة ينّى

جريجى لكن مصراوى جنى

اسكندرانى عاشق اغانى

جعان يغنى شبعان يغنى

و يبات فى حالة يصبح فى حالة

وكونه ينسى دى الاستحال 

و سمعت صوت النديم نسايم

ع البحر صابحة و البحر هايم

وسمعت سيد بيقول يا مصرى

الدنيا صاحية ليه انت نايم

ولما عاند وخانى عصرى

لا شد ضهرى ولا خد بنصرى

بنيت فى حضنك ع الرملة قصرى

و فتحت ع البحر حضن مصرى

أدى القضيه و أدى الرسالة

و كونى انسا دى الاستحالة

 تتر نهاية مسلسل زيزينيا 
وعمار يا اسكندرية يا جميلة يا ماريا

وعد ومكتوب عليا ومسطر ع الجبين

لاشرب م الحب حبة وانزل بحر المحبة

واسكن حضن الأحبة والناس الطيبين

حكاياتك يا زيزينيا حواديت وناس ودنيا

فى حوارى اسكندرية وليالى المنشدين

وأما التاريخ يواكب و يزاحم بالمناكب

يتعبى ف المراكب وغناوى الصيادين

هيلا هيلا وهيلا بيلا شيال والعمر شيلة

وهموم الدنيا ليلة فيها القمر حزين

ويا موج بحر الليالى عديتك وانت عالي

ودفعت المهر غالى بالأيام والسنين

وعمار يا اسكندرية يا جميلة يا ماريا

 شوف كمان 

تصنيف:اغانى باللغه المصريه
تصنيف:كلمات اغانى